
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:


ИВАЙЛО ЙОТКОВ
Директор на РИОСВ - Пловдив


ДОКЛАД 
за извършена комплексна проверка 


На основание: План за контролната дейност за 2026 г. на РИОСВ – Пловдив, утвърден от Министъра на околната среда и водите и Заповед № РД-294/19.08.2026 г. на Директора на РИОСВ - Пловдив

Дата на извършване на проверката: 16.09.2026 г.
Обект: „Предприятие за производство, преработка и реализация на пластмасови изделия“

с местонахождение: област Пловдив, община Съединение, гр. Съединение, ул. Шипка“ № 3

собственост на: „Готмар“ ЕООД, ЕИК 115076001, седалище и адрес на управление област Пловдив, община Съединение, гр. Съединение, ул. „Шипка“ 3. 

I. Цел на проверката:

Основна цел на проверката е установяване нивото и степента на съответствие на дейността в обекта с изискванията на екологичното законодателство по фактор и компонент: отпадъци  и отпадъчни води.
	
II. Проверени инсталации:

На територията на обекта са  проверени:
	Цехове за производство, преработка и реализация на пластмасови изделия
	Складове за съхраняване на готовата продукция
	Площадка за разделно събиране и временно съхранение на формираните производствени отпадъци
	Площадка за третиране на пластмасови отпадъци
	Локална пречиствателна станция за отпадъчни води (ЛПСОВ)

	Режимът на работа в обекта в момента е непрекъснат.

III. Констатации от проверката по компоненти и фактори на околната среда: 

По фактор „ОТПАДЪЦИ“

За извършване на дейността си, дружеството притежава издаден от Директора на РИОСВ-Пловдив регистрационен документ №09-РД-373-01 от 11.11.2016 г. за третиране на отпадъци с разрешени дейности за Площадка №1 – R12 и R13 на отпадъци с кодове 15 01 02 и 20 01 39 и разрешени дейности R3, R12 и R13 на отпадъци с код 07 02 13 и 19 12 04 и регистрационен документ за събиране и транспортиране № 09-РД-365-01 от 22.06.2022 г. Дружеството е вписано в регистъра за лица, пускащи на пазара опаковани стоки в Националната информационна система за отпадъци.
Предварителното третиране обхваща: раздробяване на отпадъците от пластмаси, смилане, балиране на отпадъците. На площадката има четири мелници и два броя хидравлични преси с капацитет 100 кг/ч. Мeлниците и съоръженията за третиране са разположени в работни помещения.
За формираните от производствената дейност отпадъци е извършена класификация и дружеството притежава утвърдени от Директора на РИОСВ-Пловдив работни листове за класификация на отпадъците съгласно изискванията на Наредба №2/2014 г. (обн. ДВ, бр.66/2014 г., с посл. изм. и доп.).
На територията на площадката има изградена необходимата за дейността инфраструктура: приемателен пункт за осъществяване на входящ контрол на базата, складова база за разделно съхранение на генерираните отпадъци, осигурени са места и съдове за съхранение на различните по вид отпадъци, надписани с табели, съгласно Наредба №2/2014г. за класификация на отпадъците. Опасните отпадъци се съхраняват в помещение с непропускливо покритие в необходимите съдове и снабдено с абсорбенти.
Дружеството води редовно отчетност в Националната информационна система за отпадъци (НИСО), съгласно приложенията на Наредба №1/2014г. за реда и образците по които се предоставя информация за дейностите по отпадъци, както и реда за водене на публични регистри. Последните записи са за месец август 2026 г.  Годишният отчет за 2025 год., съгласно приложенията на Наредба № 1/2014 год. е в статус „Подписан и подаден“ в НИСО. Представиха се договори за предаване на производствени отпадъци на лица, притежаващи документ по чл.35 от ЗУО. Образуваните вследствие на дейността отпадъци се съхраняват разделно на обособени места до предаването им на същото дружество. В тази връзка се представи договор с „ПМБ Индъстри“ ЕООД и „РЕПАК ГРУП“ ЕООД за отпадък с код 19 12 04 и с „ЕНКО ПЛАСТИКС“ ЕООД и „ЕЛАНА ХАРТ“ ЕООД за отпадък с код   15 01 02. За предаването на опасните отпадъци се представи договор с „РециТрейд България“ ЕООД.
Готовата продукция се опакова в пластмасови, хартиени и картонени опаковки, след което се предлага на вътрешния пазар на Република България. Представи се договор № Д 2935-К от 01.01.2020г. с „Екобулпак България“ АД (организация по оползотворяване на отпадъци от опаковки)я с последен анекс към него от 01.01.2026 г. За участие в колективна система по чл. 14, ал. 2, т. 2 от ЗУО, се представи удостоверение, издадено от „Екобулпак България“АД с валидност до 31.12.2029 г. Дружеството е изготвило месечни справки декларации съгласно Приложение №15 от Наредба за определяне на реда и размера за заплащане на продуктова такса, (обн., ДВ, бр. 30 от 15.04.2016 г., посл. изм. и доп.) за период от 01.01.2026г. до 31.07.2026г. Продуктовата такса към организацията се заплаща ежемесечно, за което се представиха фактури и платежни към тях, последната от 15.09.2026 г..

 По компонент „Води“ /отпадъчни/ -

[bookmark: _GoBack]Дружеството „Готмар“ е титуляр на резрешително за заустване с № 33720094 от 29.05.2006г., последно продължено и изменено с Решение № РР-4421/19.11.2021г., за ползване на повърхностен воден обект – напоителен канал, за заустване на пречистени отпадъчни води – битово-фекални след ПСОВ, дъждовни и производствени температурно замърсени отпадъчни води, издадено от БД-ИБР Пловдив.
На обект „Предприятие за производство, преработка и реализация на пластмасови изделия“ на „Готмар“ ЕООД, съгласно разрешителното за заустване, има изградени пет пункта за собствен мониторинг.
Дружеството изпълнява заложените условия в РЗ – провежда собствен мониторинг на заустваните отпадъчни води, представя протоколи от изпитване в РИОСВ-Пловдив, в представените анализни протоколи не са установени отклонения от индивидуалните емисионни ограничения. Пунктовете за собствен мониторинг са обозначени.
Осигурено е измерване на количества заустени отпадъчни води на изход пречиствателна станция за битово-фекални отпадъчни води. На другите пунктове за мониторинг няма монтирани измервателни устройства. Представен е доклад по чл. 48, ал.1, т. 12 от Закона за водите за 2025г. в законоустановения срок. Осигурено е пробовземане и изследване на отпадъчните води от акредитирана лаборатория, съгласно плана за собствен мониторинг и разрешителното за ползване. В момента на проверката са взети проби за анализ от пункт за мониторинг №2, №3 и №4. От пунктове за мониторинг №1 и №5 проби за анализ не са взети, поради липса на отток в тях(при проверката няма валеж на дъжд).


IV. Предписания, срокове за изпълнение, отговорници: Няма
       
V. Съответствие, последващ контрол: Неотносимо

